fi fi tr fi tr fi fi fi fi fi fi fi fi fi fi fi fi en fi nl fi en fi fi hu fi fi fi fi fi fi fi fi fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi es en fi sv fi fi fi fi
Vapaaehtoiset tekevät Talvipäiväviikonlopun aikana 8 tuntia vapaaehtoistyötä heille määrätyissä tehtävissä
Muun ajan vapaaehtoinen viettää Talvipäivillä kuten kaikki muutkin! Eli sinulle kuuluu kaikki samat edut kuin lipun ostaville osallistujillekin.
Vapaaehtoiset mahdollistavat Talvipäivien järjestämisen, joten hae sinäkin mukaan!
Mahdollisuuden osallistua vapaaehtoisille järjestettävään karonkkaan
Vapaaehtoiseksi ilmottaudutaan Kide.app -palvelussa, pääset sivustolle tämän linkkin kautta. Kun ilmoittaudut vapaaehtoiseksi, hyväksyt tapahtuman ehdot ja sopimuksen vapaaehtoistoiminnasta.
Ilmoittautumisessa voit esittää toiveita mihin vuoroihin haluaisit päästä töihin. Voit myös toivoa työkaveria, kenen kanssa haluaisit työskennellä. Pyrimme ottamaan toiveet huomioon, mutta kaikkia toiveita ei ole mahdollista toteuttaa ja vuorosi voi olla eri kuin mitä toivoit. Voit toivoa seuraavista vaihtoehdoista:
aamu / ilta / yö
perjantai / lauantai / sunnuntai
majoitus / ruokailu / päivätapahtumat / iltatapahtumat
1 x 8h / 2 x 4h vuoro
Huomioithan toiveissasi ajankohdan kun saavut Joensuuhun. Jos tulet bussikyydityksellä ja olet vasta perjantai iltapäivänä Joensuussa, et voi päästä työvuoroon, joka on perjantaina päivällä. Samoin, jos lähdet bussikyydityksellä sunnuntaina aamupäivällä, et voi päästä päivävuoroon.
Majoituksen työtehtäviin kuuluu majoituskouluilla valvonta, ohjeistaminen, turvallisuudesta huolehtiminen ja siisteyden ylläpitäminen.
Ruokailun työtehtäviin kuuluu ruokailulippujen tarkistaminen, ruokailun sujumisen seuraaminen ja ohjeistaminen.
Päivätapahtuman työtehtävissä voit päästä tuomaroimaan ja valvomaan talviriehan kisoja tai auttamaan approilla.
Iltatapahtuman työtehtäviin kuuluu narikassa työskentely ja tapahtuman järjestelyissä avustaminen.
1. Jokainen Talvipäiville vapaaehtoiseksi ilmoittautunut henkilö suorittaa Talvipäivä-viikonlopun (22.-24.4.2022) aikana hänelle määrätyn työtehtävän tai työtehtävät yhdessä (1x 8 h) tai kahdessa (2 x 4 h) vuorossa.
2. Ilmoittautuminen Talvipäivien vapaaehtoiseksi on sitova. Vuoron voi perua ainoastaan lääkärin kirjoittamalla sairaustodistuksella.
3. Vapaaehtoinen joutuu korvaamaan täyden Talvipäivä-rannekkeen hinnan (110 euroa), jos:
vapaaehtoinen tulee vuoroon myöhässä tai jättää saapumatta työvuoroon
kieltäytyy hänelle osoitetusta työtehtävästä
vapaaehtoinen tulee vuoroon päihtyneenä.
4. Vapaaehtoisella on suuri vastuu, joten hänen täytyy olla vuorossa toimintakykyinen ja saapua vuoroon vähintään 15 minuuttia ennen vuoron alkua. JoKa ry voi tapauskohtaisesti harkita korvausvelvollisuuden toteutumista.
5. Jokainen vapaaehtoinen saa palkkioksi vapaaehtoisvuorostaan ilmaisen Talvipäivä-rannekkeen, haalarimerkin sekä mahdollisuuden osallistua karonkkaan. Tämän lisäksi jokainen vapaaehtoinen saa työstään vapaaehtoistodistuksen.
Tällä sivustolla käytetään evästeitä. Lue lisää evästeistä.
Valitse käytettävät evästeet Välttämättömät Tilastointi Markkinointi
Salli vain valitut Salli kaikki